Trelis/gawiki huggingface dataset:
Conor Henderson. Is imreoir sacair é Conor Henderson. Imríonn sé faoi láthair le hArsenal, i Sasana. Rugadh i Sidcup, Londain é ar an 8ú lá de mhí Mheán Fómhair, sa bhliain 1991. Is imreoir leis an bhfoireann Éireannach faoi-21 é, freisin, agus iarimreoir le Sasana faoi-19. Imríonn sé i lár na bpáirce, de ghnáth, nó ar an gcliathán clé. Tá sé 1.85m ar airde.
Ar an 2ú lá de mhí Feabhra, 2011, thosaigh sé cluiche don chéad uair ar son Arsenal sa chorn F.A. in aghaidh Leyton Orient ag Staid Emirates.
Upminster. Is baile é Upminster atá suite sa bhuirg Havering, Londain Thoir. I ndaonáireamh na bliana 2011 fuarthas 25,361 duine ina gcónaí ann.
Highgate. Is baile é Highgate atá suite sa bhuirg Haringey, Londain Thuaidh. I ndaonáireamh na bliana 2011 fuarthas 10,955 duine ina gcónaí ann.
Seven Sisters. Is baile é Seven Sisters atá suite sa bhuirg Haringey, Londain Thuaidh.
Sporting Fingal Football Club. Ba club peile Éireannach é Sporting Fingal Football Club (Gaeilge: Cumann Peile Fine Gall Spórtúil) as tuaisceart chontae Átha Cliath (Fine Gall) a d'imir i Sraith na hÉireann. Bhí iar thraenálaí Shamrock Rovers, Liam Buckley ina thraenálaí ar an gclub agus bhí iar imreoir de chuid Arsenal John Devine ina thraenálaí cúnta. D'imir an fhoireann i staid Morton i Seantrabh le formhór lucht leanúna an chlub as Sord, Fine Gall agus tuaisceart Contae Bhaile Átha Cliath
Stair.
Bunaíodh an club mar chuid de scéim fhadtearmach fhorbatha sacair chomhairle chontae Fine Gall don réigiún. Bunaíodh an club ar 11 Feabhra 2007. Bhí an club le himirt séasúr 2008 sa A Championship, ach nuair a thit club sacair Chathair Cill Cheannaigh as céad roinn Sraith na hÉireann tháinig Sporting Fingal isteach in áit. Chríochnaigh sé sa tríú an séasúr sin sa chéad roinn. Bhí séasúr iontach aige sa bhliain 2009; bhain an Sporting dara háit sa roinn amach agus sa chluiche ardaigh bhuaigh sé an áit sa phríomhroinn. Bhuaigh sé Corn FAI chomh maith agus mar sin bhí áit faighte aige i sraith Europa don séasúr 2010–11.
Torthaí san Eoraip.
Bhí an chéad chluiche don chlub i gcomórtas Eorpach i gcoinne foireann Phoirtaingéileach Marítimo. Chaill siad 3-2 ar oileán Madeira de bharr cúl Marítimo sa 94 nóiméad. Scóráil Glen Crowe an chéad cúl agus fuair Lorcan Fitzgerald an dara cheann. Imríodh an dara cluiche i Dalymount. Bhí Marítimo chun tosaí le cic pionós tar éis 20 nóiméad agus fuair siad an dara cúil sa 67 nóiméad. Scóráil Éamon Zayed cúl i gcomhair Sporting Fingal san 81 nóiméad, fuair Marítimo cúl eile, áfach. Cé go bhfuair Zayed cúl eile críochnaigh an cluiche 3-2.
Deireadh an Chlub.
Tháinig deireadh leis an gclub in éineacht le titim an mhargaidh boilscithe réadmhaoine in Éirinn. Bhí baint ag triúir urraitheoirí an chlub – Gerry Gannon, Údarás Aerfort Bhaile Átha Cliath agus Banc Angla-Éireannach – le hiasachtaí rúnda Bainc Angla-Éireannach. Cuireadh srian ar gníomhachtaí gnó Gannon agus ar 26 Samhain, 2010 d'éirigh sé as mar cathaoirleach Sporting Fingal. Ba é Gannon an príomh-tabharthóir, ceaptar gur infhéistigh sé níos mó ná €2m insan gclub. In ainneoin do sin bhí an club ag cailiúnt airgid agus ní raibh siad in ann a áit a líonadh agus i mí Feabhra 2011 chuir Sporting Fingal in iúl go raibh fadhbanna móra airgid aige. Ní raibh siad in ann pá na n-imreoirí a íoc agus bhí orthu conarthaí a chur ar ceal. D'éirigh siad as comortas Corn Setanta Sports 2011 mar aon leis an bpríomhshraith don bhliain 2011.
Collier Row. Is baile é Collier Row atá suite sa bhuirg Havering, Londain Thoir.
Emerson Park. Is baile é Emerson Park atá suite sa bhuirg Havering, Londain Thoir. I ndaonáireamh na bliana 2011 fuarthas 11,977 duine ina gcónaí ann.
Linda Martin. Rugadh Linda Martin i gContae Thír Eoghain ar an 17ú lá de mhí Aibreáin, sa bhliain 1953. Is amhránaí Éireannach í, agus oibríonn sí mar léiritheoir freisin. De ghnáth, oibríonn sí i bPoblacht na hÉireann, agus tá clú agus cáil uirthi san Eoraip, mar bhuaigh sí Comórtas Amhránaíochta na hEoraifíse sa bhliain 1992. Bhí sí ina hionadaí ar Éirinn, agus bhuaigh an tír seo trí am ina dhiaidh sin, ar dtús sa bhliain 1993 (Niamh Kavanagh-'It's For You'), 1994 (Paul Harrington agus Charlie McGettigan-'Rock N' Roll Kids') agus sa bhliain 1996 (Eimear Quinn-'The Voice').
Chips.
Thosaigh Martin ag obair le ceoil nuair a ghlac sí páirt sa banna ceol 'Chips' i 1969. Sna '70í, bhí Chips ceann de na grúpaí ceoil is fearr, agus bhí cúpla amhránaí cáiliúil acu go dtí an lá seo: "Love Matters", "Twice a Week" agus "Goodbye Goodbye". I 1983, d'fhág Martin Chips agus thosaigh sí ag canadh ina haonar.
Comórtas Amhránaíochta na hEoraifíse.
Ghlac Martin páirt i gComórtas Amhránaíochta Náisiúnta ceithre huaire le Chips, ach níor éirigh leo an comórtas a bhuachan. Ach sa bhliain 1984, nuair a chan sí ina haonar sa chomórtas atá i gceist, bhuaigh sí le 'Terminal 3'. Scríobh Johnny Logan an t-amhrán seo leis an ainm 'Sean Sherrard'.
Chuaigh Linda go Lucsamburg agus rinne sí dara as 19 ar an oíche. Bhuaigh an tSualainn le 'Herreys' agus 'Diggiloo, Diggiley'.
Ina haonar, chuaigh Linda go dtí An Comórtas Amhránaíochta Náisiúnta ceithre huaire go léir, agus am amháin eile mar 'Linda Martin and Friends'. Dá bhrí sin is í an duine a ghlac páirt is minice sa tír seo, ag iarraidh áite sa Chomórtas Eoraifíse.
Fuair Linda áit i gComórtas Amhránaíochta na hEoraifíse arís i 1992, ina hionadaí ar Éireann, leis an amhrán 'Why Me'. Bhí an comórtas suite i Malmo sa chás seo, agus rinne Linda níos fearr ná 22 tír eile, agus 155 pointe faighte aici. Scríobh Johnny Logan 'Why Me' freisin.
Saol Linda le déanaí.
Ó 2000, rinne Linda obair le 'You're a Star' ar RTÉ, an X-Factor, le Louis Walsh, agus sna saoire seo is réalta í ar an seó 'Menapause: The Musical' le Adelle King.
Niamh Kavanagh. Is amhránaí Éireannach í Niamh Kavanagh a rugadh i mBaile Átha Cliath sa bhliain 1968.
Saol.
Rugadh Niamh Kavanagh i mBaile Átha Cliath sa bhliain 1968, agus fuair sí post mar bhaincéir. Bhí sí ag obair i lár na cathrach i mBanc na hÉireann, ach fuair sí clú agus cáil nuair a bhuaigh sí Comórtas Amhránaíochta na hEoraifíse sa bhliain 1993. Bhí sí ina hionadaí do Éirinn, i lár dhá bhua eile. Bhuaigh Linda Martin sa bhliain 1992 (le "Why Me"), agus ansin bhuaigh Paul Harrington agus Charlie McGettigan sa bhliain 1994 (le "Rock N' Roll Kids"). Sa bhliain 1996, bhí bua eile le hÉirinn agus "The Voice" á chanadh ag Eimear Quinn.
Sa bhliain 1993, nuair a chan Niamh, bhí an Comórtas suite i gCorcaigh, sa 'Green Glens Arena' i Sráid an Mhuilinn. Chan Niamh "In Your Eyes", agus bhí bua ag an amhrán seo le 187 pointe sa deireadh. Bhí cúpla amhrán eile aici i ndiaidh an chomórtais, mar "Flying Blind". Bhí "In Your Eyes" uimhir a haon ar 40 Oifigiúil na hÉireann sa bhliain 1993, agus d'fhan sé anseo níos faide ná aon amhrán eile sa bhliain seo. Fosta, cheannaigh daoine an t-amhrán seo sna siopaí níos mó ná aon amhrán eile sa bhliain 1993.
Oslo.
I mí Feabhra sa bhliain 2010, bhí Niamh ar ais ar ár dteilifíseáin, nuair a chuaigh sí ar "Eurosong 2010", eagrán speisialta de chuid "The Late Late Show". Fuair Niamh an vóta uasta an phobail agus vóta uasta an ghiúiré, leis an amhrán "It's For You".
As 39 náisiún, fuair Niamh ceann de na 25 háiteanna a bhí le fáil i mbabhta ceannais an chomórtais, agus chaith sí gúna corcra. Bhí ceathrar amhránaí eile in aice léi agus rinne sí 23ú as 25 ar an oíche. Bhí imoibriúcháin diúltach abhaile in Éirinn faoi seo, ach ar aon nós bhí áthas ar Niamh agus ní raibh aon aiféala uirthi.
Shroich "It's For You" uimhir a hocht ar 40 oifigiúil na hÉireann sa bhliain 2010.
Saol pearsanta.
Tá Niamh ina cónaí i gContae Ard Mhacha, agus tá sí pósta agus beirt mhac acu.
Dylan Thomas. File agus scríbhneoir de chuid na Breataine Bige ab ea Dylan Marlais Thomas (27 Deireadh Fómhair 1914 – 9 Samhain 1953), a scríobh a chuid oibre ar fad i mBéarla amháin. Chomh maith leis an bhfilíocht, scríobh sé gearrscéalta agus scripteanna teilifíse agus raidió, curtha i láthair aige féin go minic. 
Thabhaigh sé iomrá mór lena léachtaí poiblí, i Meiriceá ach go háirithe, agus chuaigh a ghuth cumhachtach le blas a thír dúchais go mór i gcion ar dhaoine. Na píosaí is mó cáil a tháinig uaidh ná an dráma "Under Milk Wood" agus an dán "Do not go gentle into that good night" in ómós dá athair.
Lys Assia. Rugadh Lys Assia (Rosa Mina Schärer) ar 3 Márta 1924, i Rupperswil, Aargau, san Eilvéis. B'amhránaí Eilvéiseach í. Rinceoir ab ea í nuair a bhí sí óg, ach sa bhliain 1940, áfach, bhí fonn uirthi a bheith ina hamhránaí. Fuair sí bás ar an 24 Márta 2018.
Nuair a thosaigh Comórtas Amhránaíochta na hEoraifíse sa bhliain 1956, chan Lys Assia mar ionadóir don Eilvéis. (Bhí an comórtas suite ina tír dhúchais an bhliain úd.) Bhuaigh Lys Assia an comórtas, ach chóiméad údarás an chomórtais na pointe mar rún. "Refrain" an t-ainm a bhí ar an t-amhrán is fearr, ach chan Lys Assia dhá amhrán ar an oíche úd. Ba as Gearmáinis an dara ceann, "Das alte Karussell".
Chan Lys Assia arís ann sna blianta 1957 agus 1958.
Gigliola Cinquetti. Rugadh Gigliola Cinquetti i Verona, an Iodáil, ar an 20ú lá de Nollaig, 1947. Is amhránaí, iriseoir agus léitheoir teilifíse í, agus scríobhann sí amhráin freisin. 
Ceol.
Bhuaigh Gigliola an Sanremo Music Festival sa bhliain 1964 le "Non ho l'eta" (Tá mé ró-óg). Ina dhiaidh sin, chuaigh sí go dtí Comórtas Amhránaíochta na hEoraifíse sa bhliain 1964 leis an amhrán céanna, agus bhuaigh sí le 49 pointe. Bhí an comórtas suite sa Danmhairg an bhliain sin. Rinne "Non ho l'eta" go han-mhaith, agus chuaigh Gigliola chuig 40 Oifigiúil na hÉireann, rud an-ait chun amhrán Iodáilise a dhéanamh ag an am. Tharla an rud céanna i Sasana freisin. 
Chuaigh Gigliola ar ais ar an stáitse sa bhliain 1974 leis an amhrán "Si" (nó 'Is ea', as Gaeilge). Chan sí i Brighton go han-neirbhíseach, agus is féidir go bhfuil sin an fáth gur bhuaigh An tSualainn agus ABBA, toisc go raibh An Iodáil an ceann is ansa. Chríoch Gigliola agus An Iodáil sa dara háit an oíche sin. Thug Gigliola amach leagain Béarla, 'Go' (nó 'téigh', as Gaeilge), agus chuaigh an leagain seo go díreach chuig 40 Oifigiúil na hÉireann. 
Eolais breise.
D'oibrigh Gigliola mar léitheoir le Toto Cutugno i 1991, nuair a bhí Comórtas Amhránaíochta na hEoraifíse suite san Iodáil. Bhí an clár ar fad ráite as Iodáilis, rud difriúil ná blianta eile. Chan Gigliola 'Non ho l'eta' i lár an clár, 38 mbliana ina dhiaidh an bhua.
Johnny Logan. Is amhránaí Éireannach é Johnny Logan, nó Seán Patrick Michael Sherrard mar a rugadh é ar an 13ú lá de mhí Meitheamh, 1954, i Victoria, An Astráil. Scríobhann sé amhráin freisin.
Saol.
Nuair a bhí Seán Sherrard trí bliana d'aois, bhog a chlann ar ais go dtí a dtír dúchais: Éire. Nuair a bhí Seán Sherrard cúig bliana déag d'aois, d'fhoghlaim sé an giotár agus thosaigh sé ag scríobh amhrán. Sa bhliain 1977, bhain sé amach clú agus cáil nuair a bhí sé ina réalta mar 'Adam' i seó Éireannach "Adam and Eve". Bhí a chéad singil i 1978, agus i 1979 ghlac sé páirt sa Chomórtas Amhránaíochta Náisiúnta in Éirinn.
A chéad bua eoraifíse.
Tar éis 1979, ghlac Seán Sherrard páirt sa Chomórtas Amhránaíochta Náisiúnta arís faoin ainm 'Johnny Logan'. Chan sé 'What's Another Year', scríofa le Shay Healy, agus bhuaigh Johnny.
Ar an 19ú lá de Aibreán, 1980, chan Johnny Logan mar hionadaí na hÉireann san Ísiltír, ag Comórtas Amhránaíochta na hEoraifíse. Bhuaigh an t-amhrán; agus chairt mór ab ea é trasna an Eoraip.
A dhara bua Eoraifíse.
I 1987, níor bhuaigh Éire an Comórtas ar chor ar bith ó 1980. Mar sin, Rinne Johnny Logan iarracht eile. Scríobh sé an amhrán 'Hold Me Now' agus chan sé é i Bheilg, i Bealtaine 1987. Bhuaigh Johnny Arís, an chéad am a bhuaigh aon duine dhá am riamh, agus go dtí an lá seo is recaird é fós. Uimhir a haon in Éirinn ab ea 'Hold Me Now' i 1987, agus uimhir a dó i Sasana. Dhíol 'Hold Me Now' níos mó chóip ná 'What's another Year'.
A thríú bua Eoraifíse.
Scríobh Johnny Logan amhrán Linda Martin 'Terminal 3' i 1984. Tháinig an t-amhrán seo mar dara as 19, ach i 1992 scríobh Johnny amhrán eile drbh ainm 'Why Me'. Bhí a fhios aige ón dtús go mbeadh an bua ar 'Why Me'.
Chan Linda Martin 'Why Me' i Malmo, An tSualainn ar an 9ú lá de Bealtaine 1992, agus bhuaigh sí. Cinnte, bhuaigh an scríhneóir freisin; Johnny Logan, nó Seán Sherrard.
Saol Johnny le déanaí.
Oibríonn Johnny fós mar amhránaí, go háirithe sa Ghearmáin agus sa Danmhairg. Rinne Johnny obair do McDonalds freisin, agus iarrachtaí éagsúla chun 'Hold Me Now' a dhéanamh mar amhrán nua-aimsire.
Albaim agus siongail.
Siongail (Éire agus an Ríocht Aontaithe)
1978 - "No I Don't Want To Fall In Love"
1980 - "What's Another Year" (IE #1) (RA #1)[16]
1980 - "Save Me"
1980 - "In London"
1980 - "Give A Little Bit More (Too Much Too Soon)" (IE #25)
1982 - "Oriental Eyes" (IE #18)
1982 - "Becoming Electric" (IE #22)
1984 - "Heaven" (IE #20)
1985 - "Ginny Come Lately"
1985 - "Straight From The Heart"
1986 - "Stab In The Back"
1986 - "Sara Smile"
1987 - "Hold Me Now" (IE #1) (RA #2)[16]
1987 - "I'm Not In Love" (IE #8) (RA #51))[16]
1988 - "Heartland" (IE #21)
1989 - "All I Ever Wanted"
1990 - "Lay Down Your Heart" / "One By One" (IE #20)
1991 - "How 'Bout Us"
2006 - "Don't Cry" (IE #25)
2006 - "Hold Me Now" (eagrán nua)
Bucks Fizz. Is banna ceol é Bucks Fizz Sasanach a tháinig le chéile sa bhliain 1980 le haghaidh Comórtas Amhránaíochta na hEoraifíse.
Comórtas Amhránaíochta na hEoraifíse.
Chan an banna "Making Your Mind Up" i mBaile Átha Cliath, agus bhuaigh siad le 136 pointe. Ionadaí na Ríochta Aontaithe sa chomórtas a bhí iontu, agus rinne siad níos fearr ná 19 tír eile. Tháinig An Ghearmáin sa dara háit agus An Fhrainc sa tríú háit. Shroich 'Making Your Mind Up' uimhir a haon ar na cairteanna i Sasana agus in ocht dtír eile san Eoraip. Shroich sé ar buaicphointe na gcairteanna san Astráil freisin.
Toto Cutugno. Is amhránaí Iodálach é Salvatore (Toto) Cutugno. Rugadh in Fostinovo na hIodáile é. Nuair a bhí sé an-óg, bhog a chlann go dtí La Spezia, cathair eile san Iodáil. Thosaigh sé a phost ceoil nuair a bhí sé ina déagóir, ag seinm drumaí. Fosta, scríobh sé amhráin le Joe Dassin, amhránaí Franc-Mheiriceánach an-cháiliúl. Scríobh Cutugno amhráin coisiúl le "L'été indien" ("An Aifric"), "Et si tu n'existais pas" agus "Le Jardin du Luxembourg" (scríobh le Vito Pallavicini).Co-scríobh sé freisin 'Dalida's "Laissez moi danser" (Voglio l'anima"), amhrán a fuair stádas platanam tar éis cúpla mí.
Ghlac Toto páirt i 'Sanremo Music Festival' 13 uair. Fuair sé an 3ú áit sa bhliain 1976, agus bhuaigh sé sna blianta 1980, 1984, 1987, 1988 agus sa bhliain 1989. Bhuaigh sé in aice le Ray Charles sa bhliain 1990.
Comórtas Amhránaíochta na hEoraifíse.
Sa bhliain 1990, chuaigh Toto go dtí an Iúgslaiv, agus chan sé 'Insieme 1992' (Le chéile 1992). Bhí an t-amhrán faoi gach duine ag ceiliúradh san Eoraip agus gach duine san Eoraip ag obair le chéile. Rinne Toto níos fearr ná 21 tír eile, agus tháinig Éire sa dara háit an bhliain sin.
Cork City FORAS Co-op. Club sacair i gCorcaigh is ea Cork City FORAS Co-op.
Naomh Proinsias Xavier. Ba naomh é Proinsias Xavier (7 Aibreán 1506 – 3 Nollaig 1552). Bascach as Navarre a bhí ann. Duine den chéad seachtar Íosánach ab ea é. Thaistil sé go tíortha an oirthir - an India, Srí Lanca, Malacca, na Moluccas agus an tSeapáin – ag craobhscaoileadh an chreidimh Chríostaí.
Luathshaol.
Rugadh Proinsias i gCaisleán Xavier i dTír na mBascach i dtuaisceart na Spáinne, gar do Sangüesa ar an gCamino Aragonés. Is ionann an focal ‘xavier’ agus ‘teach nua’ sa Bhascais. 
Bhí aithne ag Proinsias ar Iognáid Loyola agus bhí sé ina bhall de Chumann Íosa. 
Cumann Íosa.
Chuaigh Xavier chun staidéar a dhéanamh i gCollège Sainte-Barbe i bPáras.
D’éirigh go maith le Xavier ina chuid staidéir, agus ba churadh na hollscoile é sa léim ard. Iompaíodh a shaol bun os cionn, áfach, nuair a tháinig scoláire Bascach eile, Iognáid Loyola, chun cónaí in aon lóistín leis. Ar dtús, ní raibh suim dá laghad ag Xavier san fhear nua a bhí bacach ó gortaíodh é ag Cath Pamplona ocht mbliana roimhe sin. Mar a tharla bhí beirt deartháireacha de chuid Xavier ar an taobh eile sa chath sin. I ndiaidh tamaill bhig chuaigh Iognáid i bhfeidhm ar Xavier. D’éirigh dlúthchairdeas eatarthu.
Bhunaigh Xavier agus Loyola Cumann Íosa le chéile (in éineacht le Peter Faber agus fir eile). 
Na Misin.
Scaip sé an Chríostaíocht san Áise, go mór mhór san India.
Ní raibh fios ar bith ag muintir na hEorpa faoin Seapáin go dtí gur scríobh Proinsias Xavier litir ‘na bhaile ón tír sin.
Níor chaith Xavier ach deich mbliana ‘ar na misin’.
Ar 7 Aibreán 1541, chuir Proinsias chun na farraige ó Liospóin, agus é ag dul mar ionadaí an Phápa chun na hIndia. 
Nuair a shroich Xavier an t-oirthear chuala sé faoin tSeapáin den chéad uair agus chuaigh sé ar aghaidh ansin. Nuair a labhair sé faoi Dhia leis na Seapánaigh, d’fhiafraigh siad de cad chuige nár chuala na Sínigh faoin Dia seo más fíor-Dhia a bhí ann. Mar sin, rinne Xavier cinneadh go mbeadh air bualadh leis na Sínigh.
Bás agus oidhreacht.
Bhí Xavier ar oileán Sancian, beag amach ó chósta na Síne. Bhí sé ag fanacht le long chun é a thabhairt chuig mórthír na Síne. Ach bhuail fiabhras é. Fuair Xavier bás ar 3 Nollaig 1552. Níor chaith sé ach deich mbliana ‘ar na misin’, Ach leag sé amach cosán a thabharfadh inspioráid do na mílte fear agus ban a leanfadh a chéimeanna chun an Soiscéal a thabhairt chun na hÁise.
Rinneadh Xavier agus Loyola a chanónú le chéile ar an aon lá, 12 Márta 1622.
Cé gur cuireadh é in aol beo, fuarthas amach go luath gur fhan a chorp gan lobhadh. Coinníodh a chorp i nGoa na hIndia. Déantar é a nochtadh do na milliúin oilithreach gach deich mbliana.
Ashlynn Brooke. Iar-aisteoir pornagrafaíochta Meiriceánach is ea Ashlynn Brooke (a rugadh 14 Lúnasa, 1985).
Beathaisnéis.
Rugadh Brooke i Chocktaw, Oklahoma. Sular ndeachaigh sí isteach san earnáil pornagrafaíochta, d'fhreastail sí ar choláiste ar feadh tréimhse, áit in a raibh suim aicí san eolaíocht-dlí. I ndiaidh sé sin, d'oibrigh sí ag díoltóir carranaí iar-caite ar feadh trí mhí. Thosaigh sí amach sna scannáin i Miami sa bhliain 2006 agus réaltaigh sí in ós cionn 40 scannáin. Chomh maith leis an pornagrafaíochta, chuir sí i láthair cláir ar teilifís Ceanadach.
Saol pearsanta.
Is tacaitheoir mór i Ashlynn don a foireann Peil Mheiriceánach áitiúla. Is breá léi a cuid am saoire a caitheamh lena cuid cairde agus daoine muinteartha. Taitníonn sé l'Ashlynn a bheith gníomhach i gcónaí. Tá dhá gadhair aicí; 'Frankie' agus 'Chunk'. Tá conradh eisiach aicí le New Sensations/Digital Sin.
Gradaim agus ainmniúcháin.
Tá gradam amháin buaite ag Brooke.
Zweites Buch. Zweites Buch nó "an dara leabhar" a thugtar go coitianta ar an dara leabhar a dheachtaigh Adolf Hitler dá chuid lucht leanúna (ba é "Mein Kampf" an chéad cheann). Breacadh an leabhar síos timpeall na bliana 1928, nuair nach raibh an t-údar ina dheachtóir go fóill. San am sin, ní raibh mórán ráchairte ar "Mein Kampf", agus chinn Hitler ar gan an leabhar nua a chur i gcló. I ndiaidh "coup d'état" na Naitsithe, thosaigh na daoine ag ceannach a leabhair, agus san am sin, bhí Hitler barúlach go raibh sé i ndiaidh cur síos róchruinn a thabhairt ar a chuid cuspóirí ó thaobh na ngnóthaí eachtracha de, agus gurbh fhearr an dara leabhar a choinneáil i bhfolach. Sin é an rud a rinneadh, agus ní bhfuair an saol mór amach faoin leabhar ach sa bhliain 1958. San am sin, tháinig an staraí Gerhard Weinberg ar an leabhar i measc na ndoiciméad Naitsíoch a bhí curtha i dtaisce sna Stáit Aontaithe. Ba í Institiúid na Staire Comhaimseartha i München ("Institut für Zeitgeschichte") a d'fhoilsigh an leabhar sa bhunteanga sa bhliain 1961, ach níor tháinig leagan údaraithe Béarla i gcló roimh an mbliain 2002, cé go raibh aistriúcháin "phíoráidithe" ar an margadh roimhe sin féin.
Institut für Zeitgeschichte. Foras léannta í Institiúid na Staire Comhaimseartha (Gearmáinis: Institut für Zeitgeschichte) a bunaíodh i München sa bhliain 1949. Ar dtús, is é an t-ainm a bhí ar an Institiúid ná "Deutsches Institut für die Geschichte der nationalsozialistischen Zeit" ("Institiúid na Gearmáine um Stair na Tréimhse Sóisialaí Náisiúnta"), ach fuair sí an t-ainm atá uirthi inniu chomh luath leis an mbliain 1952. Ba iad Saorstát na Baváire agus Poblacht Fheidearálach na Gearmáine a bhunaigh an institiúid in éineacht, i ndiaidh dóibh spreagadh a fháil ó na Comhghuaillithe. Sa bhliain 1994, bhunaigh an Institiúid brainse i bPotsdam in aice le Beirlín, agus dhá bhliain ina dhiaidh sin d'aistrigh an brainse go Lichtenfelde i mBeirlín, in aice le brainse áitiúil Chartlann Fheidearálach na Gearmáine, nó an "Bundesarchiv".
Tá an Institiúid dírithe ar stair an Naitsíochais ó bunaíodh í, ach inniu, bíonn sí ag plé le stair chomhaimseartha eile fosta. Foilsíonn an Institiúid ráitheachán léannta, "Vierteljahreshefte für Zeitgeschichte" ("Iris Ráithiúil na Staire Comhaimseartha"), agus tá clú agus cáil ar leabharlann an fhorais freisin.
Snas ingne. Is é is snas(án) ingne nó vearnais ingne ná péint speisialta le haghaidh ingne. Fanann sé ar d'ingne tamaillín. Bíonn sé usáidí go minic i fashiún agus an chuid is mó den am bíonn sé usáidí le mná ach amantaí bíonn fir ag úsáid é chomh maith.
Tóracs (anatamaíocht feithidí). I bhfeithid, is í an tóracs ceann de thrí chodanna móra de hanatamaíocht na feithide. Is í seo an dara chuid de chuid na colainne idir an cheann agus an bholg.
Coinníonn sí greim ar trí phéire cosa agus na sciatháin.
Tá sí comhdhéanta de thrí chuid ar leith i ngach feithid:
Peyton List (aisteoir a rugadh i 1998). Ban-aisteoir agus mainicín Meiriceánach is ea Peyton Roi List, a rugadh ar 6 Aibreán 1998.
Khatia Buniatishvili. Is pianódóir ceolchoirmeach Seoirseach í Khatia Buniatishvili.
Beathainéis.
Thosaigh Khatia Buniatishvili ag déanamh staidéir ar an phianó faoina máthair ag aois a trí. Thug sí a céad ceolchoirm le Ceolfhoireann Aireagail i dTbilisi, ar aois a sé. Ó aois a deich thug sí ceolchoirmeacha san Eoraip, an Úcráin, san Airméin, in Iosrael agus sna SAM. Bhain sí céim amach ó Cheolscoil Lárnach Tbilisi, agus ansin chuaigh sí isteach in Ardscoil Cheoil an Stáit i dTbilisi sa bhliain 2004.
Dove Cameron. Ban-aisteoir agus ceoltóir Meiriceánach is ea Dove Cameron, a rugadh ar 15 Eanáir 1996.
An 32ú Dáil. Mhair an 32ú Dáil ó 10 Márta 2016 go dtí an 14 Eanáir 2020. 
Is é seo a leanas miondealú na bpáirtithe sa Dáil:
TDanna de réir Páirtí.
Seo thíos liosta de na TDanna a toghadh go Dáil Éireann i dToghchán Ginearálta 2016, is iad roinnte de réir páirtí.
Comórtas na Sé Náisiún 2016. Bhí Comórtas na Sé Náisiún 2016 ar an 122ú heagrán den chomórtas ó bunaíodh é, agus ar an 17ú heagrán déag ó tháinig an Iodáil isteach in 2000. Thosaigh an comórtas ar an 6 Feabhra, 2016 agus chríochnaigh sé ar an 19 Márta 2016. Bhuaigh Sasana an comórtas le cluiche amháin fós le himirt, agus ar an lá deireanach bhain siad an Grand Slam amach.
Aitheantas Éire. Páirtí polaitiúil Éireannach is ea Aitheantas Éire.
Pobal Roimh Bhrabús/Dlúthphairtíocht. Is páirtí polaitiúil Éireannach é Pobal Roimh Bhrabús/Dlúthphairtíocht (Béarla: "Solidarity–People Before Profit"). Bunaíodh é sa bhliain 2015 faoin ainm Comhghuaillíocht Frith-Dhéine – Pobal Roimh Bhrabús.
Páirtí den eite chlé atá sa pháirtí, agus iad ag tacú le dáileadh níos cothroime d'airgead agus d'acmhainní eile, ról níos mó ag an rialtas i ndul i ngleic leis an easpa dídine, cánacha níos airde ar na daoine saibhre, agus tacaíochtaí sóisialta níos fearr do na daoine bochta. Páirtí liobrálach i dtaobh na gceisteanna sóisialta atá ann chomh maith, iad ag tacú mar shampla le haisghairm an ochtú leasú i bPoblacht na hÉireann i 2018.
Pleuronectiformes. Is ord iasc é Pleuronectiformes. Tugtar leathóga ar na héisc seo sa ghnáthchaint. Is éisc ghrinnill gha-eiteacha iad, ar a dtugtar freisin Heterosomata, uaireanta rangaithe san fho-ord Perciformes. I go leor speiceas, luíonn dá shúil ar thaobh amháin an chinn, aistríonn súil amháin nó an tsúil eile tríd agus timpeall an chinn le linn forbartha. 
Tá go leor iasc bia tábhachtach san ord seo, lena n-áirítear leadhbóga, sóil, turbaird, agus haileabónna. Is féidir le roinnt leathóg duaithníocht ghníomhach a chur orthu féin ar ghrinneall na farraige.
Nikolaj Aleksandrovič Romanov. Is péintéir Rúiseach é Nikolaj Aleksandrovič Romanov (Rúisis: "Николай Александрович Романов") a rugadh ar an 12 Bealtaine, 1957.
Tá suim aige i dtírdhreacha.